OpenLLM-France/wikimedia huggingface dataset:
# Núria Tubau i Jordi

Núria Tubau i Jordi (Hostafrancs, 23 de juny de 1931) és una autora de teatre infantil catalana. Va donar-se a conèixer amb l'obra Brindis a la joventut, estrenada al Teatre La Faràndula de Sabadell el 1969. També ha escrit Princeses, deesses... foteses!, pel qual va guanyar el premi Ciutat de Barcelona de teatre infantil el 1972, i l'adaptació teatral del conte El país de les cent paraules, escrit per Marta Mata. També va fer classes de català juntament amb una professora a immigrants del Prat de Llobregat, sobretot del barri de Sant Cosme, així com a Barcelona seguint el Pla de Normalització Lingüística de la Generalitat de Catalunya.

## Referències

* ↑ «Núria Tubau i Jordi». Gran Enciclopèdia Catalana. Barcelona: Grup Enciclopèdia Catalana.
* ↑ Bella, Bernat. «“Sense teatre català durant la dictadura, avui no el parlaríem”». TOT Sant Cugat, 29-07-2011. [Consulta: 12 juny 2024].
* ↑ «Núria Tubau». Associació d'Escriptors en Llengua Catalana. [Consulta: 12 juny 2024].
# Nižná Voľa

Nižná Voľa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1382.
# OPG

OPG té els següents significats:
* Sólntsevo OPG (de l'acrònim en rus de Организованная Преступная Группировка, transliterat Organizovannaia Prestupnaia Gruppirovka), grup de crim organitzat pertanyent màfia russa
* Organizados para Gobernar, partit polític de Veneçuela
* Ontario Power Generation, empresa pública de generació d'energia elèctrica d'Ontario, al Canadà
* Mediq (del seu nom en neerlandès Onderlinge Pharmaceutische Groothandel), companyia d'assistència sanitària originària dels Països Baixos
* Hospital psiquiàtric judicial (del seu nom en italià Ospedale Psichiatrico Giudiziario), institució de dret penitenciari d'Itàlia
* Ortopantomografia, tècnica radiològica panoràmica per a l'estudi dels maxil·lars
* Osteoprotegerina, glicoproteïna que inhibeix l'acció dels osteoclasts
* Conversió descendent paramètrica espontània (del seu nom en anglès Optical Parametric Generation), procés òptic no lineal que desdobla un fotó en dos de menor energia
# Nõmme Kalju FC

El Nõmme Kalju FC és un club de futbol estonià del districte de Nõmme de Tallinn.

## Història

El club va ser fundat el 1923 com una secció del club Nõmme Spordiklubi Kalju, mantenint-se en actiu fins a la Segona Guerra Mundial. Fou re-fundat el 1997 per l'antic entrenador de la selecció Uno Piir, Anton Siht i Värner Lootsmann amb el nom Nõmme Jalgpalliklubi Kalju. L'any 2007 aconseguí l'ascens a la primera divisió per primer cop. L'any 2012 guanyà la seva primera lliga. El 2014 esdevingué Nõmme Kalju Football Club.

## Palmarès

* Lliga estoniana de futbol:
** 2012
* Copa estoniana de futbol:
** 2014-15

## Referències

* ↑ «Nõmme Kalju FC» (en estonià). Estonian Football Association. [Consulta: 18 juliol 2017].
* ↑ «Nõmme Kalju FC». Nõmme Kalju FC. [Consulta: 26 febrer 2016].
* ↑ «Nõmme Kalju FC». Estonian Football Association. [Consulta: 1r desembre 2016].
* 1 2 «Ajalugu» (en estonià). Nõmme Kalju FC.
* ↑ «Nõmme Kalju ajaloolised saavutused!». Nõmme Kalju FC. [Consulta: 25 juliol 2008].
* ↑ «Tänapäev». Nõmme Kalju FC. [Consulta: 25 juliol 2008].

## Enllaços externs

* Web oficial
# Oguiblianka

Oguiblianka - Огиблянка (rus) - és un poble de l'óblast de Bélgorod, a Rússia. El 2016 tenia 123 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Ogulaghes

Els ogulaghes són els membres d'un clan ijaw que viuen a l'estat del Delta, al sud de Nigèria. Els ogulaghes parlen el dialecte ogulagha de la llengua izon.
Els ogulaghes van prendre el seu nom d'Ogula, un avantpassat que es va assentar amb la seva dona a la zona ogulagha, al delta del Níger.

## Història

El clan ogulagha es va fundar abans del segle xiv.
Els avantpassats dels ogulaghes van explorar els estuaris del riu Forcados i Escravos. Els descendents d'Ogula, fill d'Ujo, es van assentar a la riba del primer riu. El primer assentament que van fundar fou Okibo (actualment, Idumu-Kpamu). Tot i que la majoria dels descendents d'Ogula es van assentar en aquesta zona, alguns van migrar cap a la zona de Warri i van fundar l'aldea d'Orugbo, que actualment és part de la zona itsekiri.

## Referències

* 1 2 3 4 ogulagha ibe a ijawland.info
* ↑ izon a l'ethnologue

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
# Novomoisséievski

Novomoisséievski (en rus: Новомоисеевский) és un poble (una khútor) de l'óblast de Rostov, a Rússia, que en el cens rus del 2010 tenia 530 habitants.

## Referències

* ↑ Plantilla:Статья
# Oberführer

Oberführer era un grau paramilitar dels primers temps del partit nazi que data de 1921. Un Oberführer era típicament un membre del partit nazi a càrrec d'un grup d'unitats paramilitars en una regió geogràfica particular. A partir de 1921 a 1925, el grau de Oberführer va ser utilitzat com a títol honorífic a les Sturmabteilung, però es va convertir en un rang real de les SA després de 1926.
El Oberführer era també un rang militar dins de les Schutzstaffel (SS), establert el 1925, com a grau per als oficials de les SS a càrrec d'un "SS-Gau" a Alemanya. El 1930, les SS van ser reorganitzades formant part de les "SS-Gruppen" i "Brigades", en aquest cas els Oberführers van arribar a estar subordinats al seu superior immediats, anomenats Brigadeführer.
Cap 1932, el Oberführer ja tenia una rang establert dins de les SS i de les SA i era considerat el primer grau com general, aproximadament l'equivalent a un general de brigada. Els Oberführers portaven dues fulles de roure a la insígnia del collar del seu uniforme, juntament amb els taulers de l'espatlla i les solapes pròpies dels generals alemanys en aquella època. El 1938, l'estatus dels SS-Oberführer va començar a canviar amb l'ascens del SS-Verfügungstruppe. Un Brigadeführer tenia igual classificació que un general de brigada, i el Standartenführer el d'un Oberst. El Oberführer no tenia cap equivalent militar i ràpidament es va promocionar al grau d'un tinent coronel. Aquesta distinció continua sent discutida per historiadors, ja que alguns textos es refereixen al Oberführer com un grau superior que el de tinent coronel, mentre que altres indiquen que té un equivalent militar de General de brigada.
Un dels més famosos Oberführer va ser Scherner Julian, immortalitzat en la pel·lícula La llista de Schindler com el fred i calculador líder dels SS i de la policia de Varsòvia. Emil Maurice, el fundador real de les SS 1925, també va obtenir el rang de Oberführer.

## Enllaços externs

* INSIGNES DE GRADES DES GÉNÉRAUX
# Oberfranken

Oberfranken o Alta Francònia és una de les set Regierungsbezirk (regions administrativo-governamentals) que formen el land de l'Estat Lliure de Baviera (Freistaat Bayern) et una Bezirk (Baviera).

## Divisió territorial

La regierungsbezirk de l'Alta Francònia és formada per 4 districtes urbans (kreisfreie Städte) i 9 districtes rurals (Landkreise):

### Districtes urbans

* Bamberg
* Bayreuth
* Coburg
* Hof

### Districtes rurals

* Districte de Bamberg
* Districte de Bayreuth
* Districte de Coburg
* Districte de Forchheim
* Districte de Hof
* Districte de Kronach
* Districte de Kulmbach
* Districte de Lichtenfels
* Districte de Wunsiedel im Fichtelgebirge
# OPW

OPW té els següents significats:
* Camp de la Polònia Combatent (del seu nom en polonès Obóz Polski Walczącej), grup de la resistència de Polònia durant la Segona Guerra Mundial
* Office of Public Works, agència governamental per a la gestió i conservació dels edificis històrics i del govern d'Irlanda
# Oak Grove

«Oak Grove» té aquests significats:
* Oak Grove (Alabama).
* Oak Grove (Carolina del Sud).
* Oak Grove (Illinois).
* Oak Grove (Kentucky).
* Oak Grove (Louisiana).
* Oak Grove (Minnesota).
* Oak Grove (Franklin County, Missouri).
* Oak Grove (Oregon).
* Oak Grove (Tennessee).
# Oak Grove (Louisiana)

Oak Grove és una població dels Estats Units a l'estat de Louisiana. Segons el cens del 2000 tenia 2.174 habitants.

## Demografia

Segons el cens del 2000, Oak Grove tenia 2.174 habitants, 792 habitatges, i 517 famílies. La densitat de població era de 490,9 habitants/km².
Dels 792 habitatges en un 31,2% hi vivien nens de menys de 18 anys, en un 42,3% hi vivien parelles casades, en un 20,6% dones solteres, i en un 34,6% no eren unitats familiars. En el 32,3% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,12.
Per edats la població es repartia de la següent manera: un 25,7% tenia menys de 18 anys, un 8,9% entre 18 i 24, un 21,8% entre 25 i 44, un 19% de 45 a 60 i un 24,7% 65 anys o més.
L'edat mediana era de 40 anys. Per cada 100 dones de 18 o més anys hi havia 67,6 homes.
La renda mediana per habitatge era de 16.063 $ i la renda mediana per família de 20.729 $. Els homes tenien una renda mediana de 22.708 $ mentre que les dones 14.531 $. La renda per capita de la població era de 10.183 $. Entorn del 33,2% de les famílies i el 39,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oak Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Oak Grove». American Fact Finder. Oficina del Cens dels Estats Units, 12-01-2010.
# Operário Ferroviário Esporte Clube

L'Operário Ferroviário Esporte Clube és un club de futbol brasiler de la ciutat de Ponta Grossa a l'estat de Paranà.

## Història

El club va ser fundat l'1 de maig de 1912 amb el nom Operário Sport Club, essent el segon club més antic de l'estat de Paranà. El nom Operário Ferroviário Esporte Clube fou adoptat el maig de 1933 en fusionar-se amb el Club Atlético Ferroviário. El 1970 s'uní al Guarani Sport Club formant l'Associação Pontagrossense de Desportos. Aquesta unió es desfeu el 1974. Fou campió de la segona divisió estatal el 1969. Mai guanyà el campionat de Primera Divisió però fou segon classificat en 14 ocasions. Participà en el Campeonato Brasileiro Série A el 1979 i al Campeonato Brasileiro Série B el 1980, 1989, 1990 i 1991.

## Estadi

Juga a l'Estadi Germano Kruger, també anomenat Estádio Vila Oficinas. Té una capacitat per a 13.000 espectadors.

## Palmarès

* Campionat paranaense de Segona Divisió:
** 1969, 2018
* Campionat paranaense:
** 2015
* Campionat brasiler de Quarta Divisió:
** 2017
* Campionat brasiler de Tercera Divisió:
** 2018

## Referències

* 1 2 Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 211. ISBN 85-88651-01-7.
* 1 2 3 «Operário Ferroviário Esporte Clube» (en portuguès). Arquivo de Clubes. Arxivat de l'original el de maig 23, 2007. [Consulta: Juliol 7, 2009].
* ↑ «Estat de Paranà State League - List of Champions». RSSSF, 13-04-2014. [Consulta: 1r juliol 2014].
* ↑ «Vila Oficinas» (en portuguès). Templos do Futebol. [Consulta: Juliol 7, 2009].
# Operário Futebol Clube (MS)

* Aquest article tracta sobre el club de Campo Grande. Si cerqueu el club de Várzea Grande, vegeu «Operário Futebol Clube (MT)».
L'Operário Futebol Clube és un club de futbol brasiler de la ciutat de Campo Grande a l'estat de Mato Grosso do Sul.

## Història

Va ser fundat el 28 d'agost de 1938 per treballadors de la construcció de Campo Grande. Fou quatre cops campió matogrossense durant els anys 1970. A partir de 1979 fou deu cops campió de Mato Grosso do Sul, el darrer cop l'any 1997. Participà diversos cops a la Primera Divisió brasilera, obtenint com a millors resultats una tercera posició el 1977, una cinquena el 1979 i una setena l'any 1981.

## Palmarès

* Campionat matogrossense:
** 1974, 1976, 1977, 1978
* Campionat sul-matogrossense:
** 1979, 1980, 1981, 1983, 1986, 1988, 1989, 1991, 1996, 1997
* Copa President de Korea:
** 1982

## Referències

* ↑ «Mato Grosso do Sul State League - List of Champions». RSSSF, 13-04-2014. [Consulta: 1r juliol 2014].
* ↑ «President's Cup 1982». RSSSF. [Consulta: 1r juliol 2014].
* ↑ (portuguès) «Operário a Campeões do Futebol». campeoesdofutebol.com.br. [Consulta: 1r juliol 2014].

## Enllaços externs

* Operário a Arquivo de Clubes Arxivat 2007-03-26 a Wayback Machine.
# Oberägeri

Oberägeri, o des del 1798 també conegut com a Ägeri, és un municipi del cantó de Zug (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Obesitat abdominal

L'obesitat abdominal, també coneguda com a obesitat central i obesitat troncular, és la condició humana d'una concentració excessiva de greix visceral al voltant de l'estómac i abdomen fins a tal punt que és probable que perjudiqui la salut del seu portador. L'obesitat abdominal ha estat fortament relacionada amb la malaltia cardiovascular, malaltia d'Alzheimer i altres malalties metabòliques i malalties vasculars.
El greix abdominal visceral i la circumferència de la cintura mostren una forta associació amb la diabetis tipus 2.
El greix visceral, també conegut com a greix d'òrgan o greix intraabdominal, es troba a l'interior de la cavitat peritoneal, empaquetada entre els òrgans interns i el tors, a diferència del greix subcutani, que es troba sota la pell, i del greix intramuscular, que es troba intercalat al múscul esquelètic. El greix visceral es compon de diversos dipòsits adiposos incloent mesenteri, teixit adipós blanc de l'epidídim i greix perirenal. L'excés de greix visceral, en què l'abdomen sobresurt excessivament, es coneix també com a "panxa cervesera". Aquest tipus de cos també es coneix com "en forma de poma", a diferència de "en forma de pera" en què el greix es diposita als malucs i les natges.
Els investigadors van començar a centrar-se en l'obesitat abdominal a la dècada de 1980 quan es van adonar que tenia una connexió important amb les malalties cardiovasculars, la diabetis i la dislipèmia. L'obesitat abdominal estava més relacionada amb la disfunció metabòlica; i aquesta disfunció estava més relacionada que l'obesitat general amb la malaltia cardiovascular. A finals dels anys vuitanta i principis dels noranta es van començar a utilitzar tècniques com la tomografia computada i la ressonància magnètica que van permetre classificar i quantificar el teixit adipós localitzat a nivell abdominal com a greix intraabdominal, diferent del greix subcutani.

## Referències

* ↑ «Effect of potentially modifiable risk factors associated with myocardial infarction in 52 countries (the INTERHEART study): case-control study». Lancet, vol. 364, 9438, 2004, pàg. 937–52. DOI: 10.1016/S0140-6736(04)17018-9. PMID: 15364185.
* ↑ «Obesity, abdominal obesity and Alzheimer disease». Dementia and Geriatric Cognitive Disorders, vol. 22, 2, 2006, pàg. 173–6. DOI: 10.1159/000094586. PMID: 16847377.
* ↑ «Visceral and central abdominal fat and anthropometry in relation to diabetes in Asian Indians». Diabetes Care, vol. 27, 12, December 2004, pàg. 2948–53. DOI: 10.2337/diacare.27.12.2948. PMID: 15562212.
* ↑ «Abdominal Obesity: The Metabolic Multi-risk Factor». Coronary Heart Disease, vol. 9, 8, 1998, pàg. 469–471. DOI: 10.1097/00019501-199809080-00001.
# Nyon

Nyon és una ciutat i municipi de Suïssa del cantó de Vaud. Està situada a uns 25 quilòmetres al nord de Ginebra, i forma part de l'àrea metropolitana d'aquesta. S'ubica a la riba del llac Léman, i és la capital del districte de Nyon. Està ben comunicada amb la resta de Suïssa per autopista i per ferrocarril.
Acull la seu central de la UEFA.

## Història

Va ser fundada pels romans entre els anys 50 i 44 aC, arribant a ser una de les colònies romanes més importants a Suïssa, amb fòrum, basílica i amfiteatre.

## Enllaços externs

* Web oficial de Nyon (francès)(alemany)(anglès)
# Nynorsk

El nynorsk (neonoruec) és un dels dos estàndards de la llengua noruega, hereu i barreja dels dialectes de l'oest del país, que foren els que més lliures restaren d'influència danesa durant la unió amb Dinamarca. És emprat per vora el 12% de la població, corresponent però a l'àmbit del 27% dels municipis (2002). L'altre estàndard, majoritari, és el bokmål, l'adaptació del danès escrit a la llengua oral noruega

## Història

El nynorsk començà a ser desenvolupat a mitjans del segle xix per Ivar Aasen, que després de viatjar extensament per tot el país recopilant-hi el parlar de la gent (amb especial tirada per la costa oest, que veia amb un parlar més pur) i després de comparar-lo amb l'evolució que havien experimentat altres llengües escandinaves occidentals (especialment l'islandès) publicà Det norske Folkesprogs Grammatik (1848, gramàtica) i Ordbog over det norske Folkesprog (1850, diccionari). Aquests dos llibres significaren la base d'un estàndard per a la llengua que ell anomenà landsmål (llengua de la terra).
El parlament concedí al landsmål un estatus igual al del danès el 1885.
Tot i ja ser la forma escrita de noruec més propera a les varietats dialectals de molts dels habitants del país, el nynorsk era vist com a molt arcaïtzant, i successives reformes es proposaren de fer-lo més accessible als parlants que no fossin de la costa oest, sovint deixant moltes alternatives per escriure quelcom.

## Referències

* 1 2 «Nynorsk». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Jon Fosse

## Enllaços externs

* Noruega, un país, dues llengües Vídeo. Blog Europa. CCMA 21 de febrer de 2014. Reportatge de Marta Pascual. Durada 4m 55s (Consulta 3 d'abril de 2016)
# Oecanthus dulcisonans

Oecanthus dulcisonans és una espècie de grill escassa però àmpliament distribuïda a la conca del Mediterrani i a l'Orient Mitjà.

## Descripció

L'espècie es pot trobar a diverses regions costaneres de la mar Tirrena, així com a les illes de Sardenya i Sicília. O. dulcisonans es va documentar per primera vegada l'Aràbia Saudita i també és present a les Illes Canàries.
A la zona mediterrània, la seva distribució se superposa a la del seu congènere Oecanthus pellucens. Segons alguns estudis, O. dulcisonans canta preferentment des dels arbres, mentre que O. pellucens sembla preferir la vegetació que creix a la vora dels petits rierols. Aquesta espècie termòfila i heliòfila no és especialment exigent, i es pot trobar tant en ambients humits com secs.
Els mascles adults creixen fins a 13-15 mil·límetres de llarg, mentre que les femelles arriben a 14-16 mil·límetres. El color general és groguenc. Les llargues ales anteriors cobreixen completament l'abdomen i les posteriors són més llargues. Es pot distingir d'O. pellucens per la seva mida més gran, per la diferent forma de la placa esternal i pels genitals masculins.
O. dulcisonans és omnívor, però principalment zoòfag, i és més actiu de nit. Els adults apareixen al juliol/agost i el seu cant es pot escoltar fins a principis de tardor. Els ous es dipositen a la tija de diverses plantes herbàcies.
La seva forma i color en dificulten la captura, però pot ser atret per la llum artificial. Tanmateix, és probable que aquesta espècie estigui poc registrada a causa de la seva evasió i la seva similitud amb O. pellucens.

## Referències

* ↑ Massa, Bruno. Fauna d'Italia Vol. XLVIII - Orthoptera. Milan, Italy: Calderini, 2012, p. 377–378. ISBN 978-88-506-5408-6.
* ↑ Cordero, Pedro J.; Llorente, Vicenta; Cordero, PAU; Ortego, Joaquín Zootaxa, 2284, 2009, pàg. 63–68. DOI: 10.11646/zootaxa.2284.1.5.

## Bibliografia

* Brizio, C. & Buzzetti F.M. 2014. Biodiversity Journal, 2014, 5 (1): 25–38 >> Ultrasound recordings of some Orthoptera from Sardinia (Italy)
* Gorochov [Ed.]. 1993. Fauna of Saudi Arabia 13:90 – urn:lsid:Orthoptera.speciesfile.org:TaxonName:26112
* Ingrisch. 1999. Esperiana 7:352 >> Orthopteroid insects of Yemen –
* Schmidt G.H. & Herrmann M., 2000. Boll. Soc. Sarda Sci. Nat.,32: 83-128. >> Occurrence and distribution of Orthopteroidea, Blattoptera, Mantodea, Phasmodea and Dermaptera in Sardinia/Italy.

## Enllaços externs

* Pàgina amb una mostra d'àudio d'Oecanthus dulcisonans
# Oreochromis variabilis

Oreochromis variabilis és una espècie de peix de la família dels cíclids i de l'ordre dels perciformes.

## Referències

* ↑ The Taxonomicon (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oreochromis tanganicae

Oreochromis tanganicae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 42 cm de longitud total.

## Distribució geogràfica

Es troba a Àfrica: llac Tanganyika.

## Referències

* 1 2 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oza (desambiguació)

«Oza» té aquests significats:
* Oza, antic municipi de la província de la Corunya, annexionat actualment al de la Corunya.
* Oza, parròquia del municipi de la Corunya.
* Oza-Cesuras, municipi de la província de la Corunya.
* Oza dos Ríos, antic municipi de la província de la Corunya, fusionat amb el de Cesuras per formar Oza-Cesuras.
* Oza, parròquia del municipi de Carballo, a la província de la Corunya.
* Oza, parròquia del municipi d'Oza-Cesuras, a la província de la Corunya.
* Oza, parròquia del municipi de Teo, a la província de la Corunya.
* Oza, llogaret de la parròquia de San Mamede de Ferreiros, al municipi d'O Pino, a la província de la Corunya.